desu iiist
Alsoe als tanden tijden gecompeert zijn inde banck voe
meye en scepen van loeven henrick de hollande aenlegge
tegen amelrijcke vander coevoirt verweerde beide
geleydt zijnde uut machte van scepen brieven van loeven
tot allen den goeden beide have en erve henricx berch
geheeten byeken wair die belegen zijn Aldair de selve
aenlegge te kynnen gaf dat de voirs amelrijck vweerde
hem pijnde belet en ongebruyck te doene met zijne beleyde
aen zeke haeflijcke goede desselfs henricx berch geheeten
byelien bijden selve aenlegge te werchte bevonden met
meer woirden bijden selven ptien int lange geallegeert
Alsoe dat de selve zake en ptien met vonisse der scep
van loeven gesedt waen voe den raide vander stad Ald de
selve aenlegge seyde hoe hij navolgen zijnen beleyde en
vonisse dair uutgespruyt begonnen hadde te aenveerdene de
voirs haeflijcke goede svoirs henricx berch te werchte bevonden
in een scep En dat de voirs amelrijck vander coevoirt hem
met zijnen beleyde hadde doen zijn handen lichten vanden
selve goeden aengesien dat desselfs amelrijcx beleydt was
sonder van daet dan dbeleyt voirs aenleggers alsoe hij
seyde dair op de selve aenlegge seyde al wairt zoe dat
dbeleyt svoirs amelrijcx onder van daet was dan dbeleyt
svoirs aenleggs dat hij nochtan hoopte op de voirs goede
te pceden met zijnen beleyde want en hadde de voirscr
aenlegge op de voirs goede tot werchte bevonden niet gepcedeert
de selve goede souden te diest weert gevaren hebben ende
aldair vcocht geweest versueken dair ome de voirs aen
legge den selve amelrijcke in dien te hebben oft met
rechte te bedwingene zijn handen vand selve goeden te
doen lichten en dat hij cesse van zijnre pcedicen dair
op de voirs amelrijck seide dat hij al eest zoe dat de
voirs aenlegge de voirs goede te werchte bevonden heeft
en dat die vcocht geweest souden hebben gewoest en te
diest gevuert en hadde hij met rechte niet gepcedeert